b'\n_START_ARTICLE_\nLahij (maakunta)\n_START_PARAGRAPH_\nLahijin maakunta (arab. \xd9\x84\xd8\xad\xd8\xac\xe2\x80\x8e\xe2\x80\x8e , La\xe1\xb8\xa5i\xc7\xa7) on yksi Jemenin maakunnista. Se sijaitsee Adeninlahden rannalla maan lounaisosassa. Lahjin pinta-ala on noin 12\xc2\xa0700 neli\xc3\xb6kilometri\xc3\xa4 ja sen asukasluku noin 900\xc2\xa0300. Maakunta jakautuu 15 piirikuntaan, ja sen p\xc3\xa4\xc3\xa4kaupunki on Lahij._NEWLINE_Lahijin alue on l\xc3\xa4hinn\xc3\xa4 kuivaa tasankoa ja aavikkoa, jota halkoo useat vadit ja niiden tulvatasangot. Sen pohjoisosassa on vuoristoa. Lahijin alue on ollut kauan t\xc3\xa4rke\xc3\xa4n kauppareitin varrella, mink\xc3\xa4 vuoksi se on ollut l\xc3\xa4heisen Adenin kanssa muun muassa Himyarin kuningaskunnan ydinalueita. Aluetta on sittemmin hallinneet etiopialaiset, arabit, mamelukit ja osmanit. Lahij oli itsen\xc3\xa4inen valtio vuosina 1728\xe2\x80\x931839, mink\xc3\xa4 j\xc3\xa4lkeen se alistettiin Iso-Britannian protektoraatiksi. Virallisesti Lahijin sulttaanikunta lakkautettiin vuonna 1967, jolloin siit\xc3\xa4 tuli osa Etel\xc3\xa4-Jemeni\xc3\xa4.'